Festivalen har allerede afsløret de helt store internationale navne som Bryan Adams og Emeli Sandé, men på Nibe Festival er der også plads til de små og særlige navne. Hele 16 kunstnere er blevet tilføjet til programmet, og alle skal spille på festivalens mindste scene Den Lille Fede. Der er lokale navne som de nordjyske Sjakket, og Vest Kys, der stammer fra Nibe, og de mere kendte på festivalen som den tilbagevendende irer Tom Donovan og Tournesol. Også kunstnere som man kender fra radioen kommer forbi Den Lille Fede. Blandt andre skal Humørekspressen, der består af Pharfar (Bikstok), Klumben (Klumben & Raske Penge), Peter Lützen (Panamah) og unikke Chapper indtage scenen.

Referat:
Nibe festival har netop offentliggjort 16 kunstnere, der skal spille på festivalens mindste scene.